Maja Berović
<s>Maja Berović (rođena 8. lipnja 1987.) je srpska  pop pevačica rođena u Bosni i Hercegovini.</s>

<s>Biografija (2007. - 2016.) 
Maya Berović rođena je 8. lipnja 1987. u mjestu Malešići kod Ilijaša, sjeveroistočno od Sarajeva.</s><s>Svoj prvi album snimila je 2007. godine u suradnji s Grand produkcijom pod nazivom Život uživo, na kojem je bila pjesma Džin i limunada koja je doživjela veliki uspjeh i postala jedan od njenih najvećih hitova.</s><s>Pjesme na albumu su napisali Marina Tucaković i Aleksandar Milić.</s><s>Nakon prvog albuma, Maya se razilazi s Grand produkcijom i Sašom Popovićem, nakon čega prelazi u IN Music, a kasnije u City Records.</s><s>2008. izdaje svoj drugi album Crno zlato.</s><s>2009. godine objavila je single "Koliko te ludo volim ja", nakon čega je nastupala po noćnim klubovima, praveći tako kratku medijsku pauzu.</s><s>U izdavačkoj kući BN Music 2011. godine snima svoj album pod nazivom Maya 2011. s kojeg je veliki uspjeh postigla feministička pjesma Djevojačko prezime.</s><s>U studenom 2012. izdaje album Djevojka sa juga.</s><s>2014. godine izdaje album Opasne vode.</s>

<s>Biografija (2016. - sadašnjost) 
Najveći zaokret u njenoj karijeri događa se 2016. godine kada je počela surađivati s Jalom Bratom i Bubom Corellijem, s kojima je iste godine snimila pjesmu To me radi.</s><s>Pjesma je postala veliki hit na cijelom Balkanu, a na You Tube-u broji više od 60 milijuna pregleda.</s><s>Ovom pjesmom Maya je stekla veliku popularnost, i po prvi put ušla u estradni mainstream.</s><s>2017. godine u suradnji s Jalom Bratom i Bubom Corellijem, izdaje album Viktorijina tajna koji je doživio ogroman uspjeh te na You Tube-u broji više od 200 milijun pregleda.</s><s>Maya ovim albumom iz folk pjevačice prerasta u balkansku pop zvijedu.</s><s>Zbog velike popularnosti ovog albuma Maya s Jalom Bratom i Bubom Corellijem odlazi na američku turneju.</s><s>2018. godine izdaje album 7 koji je nadmašio uspjeh prethodnoga, a na You Tube-u broji više od 220 milijuna pregleda.</s><s>Ovim albumom lik i djelo Maye Berović, i njezina glazba, postali su svojevrsni brand.</s><s>Zbog velikog uspjeha ovog albuma Maya je solistički koncert, održan u beogradskoj Štark areni 2. studenog 2018., rasprodala u samo mjesec dana.</s><s>Također je održala i koncert u najvećoj novosadskoj sali  Spens 22. prosinca 2018., te u mnogim drugim balkanskim dvoranama.</s>

<s>Diskografija 
Život uživo (2007)
Crno zlato (2008)
Maya 2011 (2011)
Djevojka sa juga (2012)
Opasne vode (2014)
Viktorijna tajna (2017)
7 (2018)
Intime (2020)</s>

<s>Reference</s>

<s>Vanjski linkovi</s>

<s>Bosanskohercegovačke pjevačice</s>

